איך נראית השגרה שלך עכשיו?
"אני מהאינטרוברטיות שחייהן הקודמים כאילו הכינו אותן למצב החדש. לא הרבה השתנה אצלי: אני ממילא עובדת מהבית, לא מתקהלת ולא נעזרת בעוזרת. השינוי העיקרי הוא שעכשיו גם בן זוגי והילדים נמצאים בבית, מה שאומר שהכנת ארוחת הצהריים יצאה מתחום אחריותי. אני קמה בבוקר ביקיצה טבעית, שותה קפה עם יריב במרפסת (הוא שם שעון ומתחיל לעבוד מוקדם), משתדלת לעשות אימון ומתיישבת ליד המחשב לעבוד עד הערב. בין לבין הילדים מגיחים מדי פעם מהחדרים שלהם ושואלים מה יש לאכול".
מה את לובשת בימים אלה?
"נראה לי שלא פתחתי את הארון מהרגע שהכל התחיל. על השידה מתרכזת קולקציית הקפסולה שאני לובשת בימים אלה והיא מורכבת ממכנסי פיג׳מה, מכנסי יוגה, שלושה טי שירטים ושני סווטשירטים".
מתאפרת או לגמרי נטורל?
"אני תמיד בנטורל, אבל עכשיו מוותרת אפילו על הגלוס ועל סירוק הגבות הסמלי שמהווים את שגרת האיפור הרגילה שלי".
מוצר הטיפוח שאת לא מוותרת עליו?
"מדף הקרמים: קרם גוף, קרם לחות, קרם לילה. כרגע מוכנה לנסות כל מוצר שמתגאה בתיאור 'מרגיע'".
"בדרך כלל סומכת על הטבע שירגיע אותי, וזו בעיה כרגע, כי אין יותר מדי טבע במאה מטר שמסביב לבית שלי. במקום לצאת לטבע עברתי לגור על מזרון היוגה ועושה מדיטציה כל ערב (מדיטציה זו מילה גדולה. לפני השינה אני שמה לב לנשימות, נגיד את זה ככה)".
מה הצד הכיפי של הטירוף הזה?
"בניכוי כל הזוועות, אלה חיים שמתאימים לי: להיות עם המשפחה, לא לעמוד בפקקים, לעשות הכל לאט".
"אני רואה בעיקר את העונות החדשות של המתים המהלכים, ווסטוורלד ואוזרק, אבל לא בטוחה שזה מתאים לכולן בזמנים כאלה, אז ממליצה על לארי דיוויד (אני ראיתי בסלקום) ומופע הסטנד אפ של טיילור טומלינסון (בנטפליקס)".
"חזרתי עכשיו ל'מנספילד פארק' של ג׳יין אוסטן, לדעתי זה הספר הכי מצחיק שלה (אפילו יותר מגאווה ודעה קדומה)".
שומרת על כושר? איך?
"עושה כמעט כל יום אימון בר או יוגה".
המלצה על פעילות עם הילדים?
"הילדים שלי כבר גדולים (כמעט 17 ו-14), אז מצד אחד נגמר הפרק בו צריך להפעיל אותם ומצד שני הכי כיף לדבר איתם".
מזמינה מהאינטרנט? מה למשל?
"רק קניות סופר, מהמושב פה ליד".
איך נראית הפעילות האינסטגרמית שלך בימים אלה?
"אני שמה לב שאני מעלה באובססיביות לסטורי, מה שמראה שאני פחות מאוזנת ממה שנדמה לי. מצלמת דברים שאני רואה במשך היום, בעיקר, או משתפת דברים שהצחיקו אותי".
חשבון שאת ממליצה לעקוב אחריו בימים אלה?
"יעל רגב תמיד מצחיקה אותי (התמכרתי ללייב בלוגינג מהפרקים של חתונה ממבט ראשון), ויש צלמת שגרה בשכונה האהובה עלי בסן פרנסיסקו, קרוב לים, אז החשבון שלה מחליף לי את ההליכות בשקיעה בחוף בהרצליה (sandraajanakuphotography)".
מה מחכה לך בארון ואת הכי מתבאסת שאין לאן ללבוש?
"ז׳קטים, יש לי זיכרון עמום שנהגתי ללבוש כל יום פריט כזה. כרגע לא ברור לי למה הם משמשים. ניפגש בסתיו הבא".
מה הפריט הראשון שתקני כשחנויות הבגדים ייפתחו שוב?
"בטח מכנסי יוגה, כי לא נראה לי ששני הזוגות שיש לי יעמדו בעומס של התקופה הזו. אבל לאין לדעת, אולי אצא מהסגר הזה אדם אחר, כזה שאוהב חצאיות טול רחבות והדפסים".
טיפ מנצח לשמירה על השגרה ועל השפיות?
"לזוז כל יום, אפילו קצת".
"יש ציטוט שקראתי פעם באיזה ספר זן, יכול להיות שאני מעוותת אותו, אבל הוא הפך להיות המנטרה שלי: כשהכל בסדר, אני בסדר. כשהכל לא בסדר, אני בסדר".